Era-Iliada_web	Des Nestorides, Antilòc trauessèc damb era bronzinada lança a Atimni, en clauar-la en vrente, e eth teucre queiguec de bocadents en solèr; eth frair d’aguest, Maris, irritat per tau mòrt, se li botèc ath dauant e escometec damb era lança a Antilòc; alavetz, er aute Nestorida, Trasimedes, parièr as dius, se l’auancèc e lo heric ena esquia: era punta estarnèc eth tendon dera part superiora deth braç e trinquèc eth uas; eth guerrèr queiguec damb tarrabastalh, e era escurina caperèc es sòns uelhs.